system
Răspunde în limba română, în stilul Wikipedia, cat mai corect gramatical.
user
Îmi poți explica despre 1345?
assistant

1345 (MCCCXLV) a fost un an obișnuit al calendarului iulian, care a început într-o zi de luni.

Evenimente 

1 ianuarie: Căsătoria dintre Ludovic (viitorul Ludovic al VI-lea), fiul împăratului romano-german Ludovic al IV-lea, și Cunigunda, prințesă lituaniană.
11 ianuarie: Revoltă populară la Savona, în apropiere de Genova.
17 ianuarie: Turcii atacă Smyrna (ocupată anul anterior de către creștini); conducătorul cruciat Martino Zaccaria este decapitat.
27 martie: Jean de Montfort fuge în Anglia, unde aduce omagiu regelui Eduard al III-lea.
22 aprilie: Bătălia de la Gamenario (la sud-est de Torino): orașele lombarde înfrâng trupele angevine.
17 iunie: Charles de Blois este înfrânt de către englezii conduși de Thomas Dagworth în apropiere de Josselin, în Bretagne.
7 iulie: Bătălia de la Peritheorion: forțele lui Momcilo, conducător autonom din zona munților Rodopi, sunt zdrobite de către trupele auxiliare turcești ale lui Ioan Cantacuzino, pretendent la tronul imperial bizantin.
18 septembrie: Ducele de Calabria, Andrei de Ungaria, este asasinat la Aversa; regina Ioana de Neapole este acuzată de complicitate de către regele Ludovic I de Anjou al Ungariei.
26 septembrie: Bătălia de la Warns (Staveren): forțele olandeze ale lui Wilhelm al II-lea, conte de Hainaut, sunt înfrânte de către frizoni; odată căzut în luptă Wilhelm, familia conducătoare a Olandei se stinge, iar Olanda, Zeelanda și Hainaut trec în moștenirea împăratului Ludovic al IV-lea și a dinastiei de Bavaria.
21 octombrie: Bătălia de la Auberoche: trupele engleze din Gasconia înfrâng pe francezi.

Nedatate 

mai: Conduși de Umur Bey, turcii debarcă în Balcani și devastează teritoriul bulgar.
mai: Revoltă a țesătorilor flamanzi din Gand și Bruges.
iulie-august: Zeloții din Salonic asasinează mai mulți aristocrați bizantini.
decembrie: Englezii ocupă Aiguillon, în Gasconia.
Criză economică în Europa, provocată de falimentul unor bănci din Florența.
 Emiratul de Karasi este cucerit de turcii otomani, care pătrund în Dardanele.
 Reformă municipală în Castilia: regele Alfons al XI-lea instalează așa-numiții regidores, consilieri numiți viager.

Arte, științe, literatură și filozofie 
 La Verona, Francesco Petrarca descoperă "Scrisorile către Atticus" ale lui Cicero.

Nașteri 
 31 octombrie: Regele Ferdinand I al Portugaliei (d. 1383)
 Carol al III-lea, rege al Neapolelui (1345-1386), (d. 1386)
 Wratislaw al VI-lea, duce de Pomerania (d. 1394)
 Magnus I de Mecklemburg-Schwerin (d. 1384)
 Paolo di Giovanni Fei, pictor italian (d. 1411)

Decese 

17 ianuarie: Martino Zaccaria, amiral italian și conducător cruciat (n. ?)
29 martie: Ubertino da Carrara, conducător al Padovei (n. 1264)
14 aprilie: Richard Aungerville (aka Ricahrd de Bury), scriitor și episcop englez (n. 1287)
24 iulie: Jacob van Artevelde, conducător al răscoalei din Flandra (n. 1290)
16 septembrie: Ioan al IV-lea, duce de Bretagne (n. 1295)
18 septembrie: Andrei de Ungaria, duce de Calabria (n. 1327)
26 septembrie: Guillaume al II-lea, conte de Hainaut (n. ?)
26 septembrie: Jean de Montfort, pretendent la ducatul de Bretagne (n. 1295)

Pietro da Rimini, pictor italian (n. ?)

Vezi și 
 Listă de conducători de stat din 1345

1345